Diari Oficial de la Generalitat Valenciana


Sumari del DOGV 7737, del 09-03-2016 (2016/1627)

Extracte de la Resolució de 4 de març de 2016, del president de l'Agència Valenciana del Turisme, per la qual es convoquen beques per a la realització de pràctiques professionals en les conselleries de turisme en l'exterior (oficines espanyoles de turisme).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1627


Data del document
:   04-03-2016

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 4 de març de 2016, del president de l'Agència Valenciana del Turisme, per la qual es convoquen beques per a la realització de pràctiques professionals en les conselleries de turisme en l'exterior (oficines espanyoles de turisme). [2016/1627]  
BDNS(Identif.): 301918  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
   
Primer. Beneficiaris  
Persones físiques, que reunisquen els requisits continguts en les bases reguladores, aprovades i publicades, segons es conté en el punt tercer del present extracte.  
   
Segon. Objecte  
Modalitat de les beques convocades  
Una beca en l'oficina de la Conselleria de Turisme de la Missió Diplomàtica d'Espanya a París.  
Els candidats/es hauran d'acreditar domini oral i escrit de l'idioma francés.  
   
Una beca en l'oficina de la Conselleria de Turisme de la Missió Diplomàtica d'Espanya a Londres.  
   
Una beca en l'oficina de la Conselleria de Turisme de la Missió Diplomàtica d'Espanya a Brussel·les.  
Els candidats/es hauran d'acreditar domini oral i escrit de l'idioma francés.  
   
Una beca en l'oficina de la Conselleria de Turisme de la Missió Diplomàtica d'Espanya a l'Haia  
Els candidats/es hauran d'acreditar domini oral i escrit de l'idioma neerlandés.  
   
Una beca en l'oficina de la Conselleria de Turisme de la Missió Diplomàtica d'Espanya a Berlín.  
Els candidats/es hauran d'acreditar domini oral i escrit de l'idioma alemany.  
   
Duració de les beques  
El període de duració serà de 12 mesos des de la data que s'indique en la resolució de concessió que serà objecte de publicació en el Diari Oficial de la Comunitat Valenciana, els mesos corresponents a l'any 2017 quedaran condicionat a l'existència de consignació en aqueix exercici pressupostari.  
   
Tercer. Bases reguladores  
Incloses en l'annex de la present resolució:  
Base primera. Objecte  
Base segona. Nombre i organisme en què s'efectuaran les pràctiques  
  
Base tercera. Requisits que han de tindre els sol·licitants  
Base quarta. Duració de la beca  
Base quinta. Dotació econòmica individual i pagament de la beca  
Base sexta. Termini, lloc i forma de presentació de les sol·licituds  
Base sèptima. Comissió avaluadora i procés de selecció  
Base octava. Criteris i baremació de mèrits personals  
Base novena. Resolució i notificació.  
Base desena. Drets i obligacions de la persona beneficiària  
Base onzena. Obligacions de l'entitat concedent  
Base dotzena. Situacions de la persona beneficiària de la beca i règim d'incompatibilitats  
Base tretzena. Facultats d'interpretació i incidències  
Base catorzena. Pèrdua del dret al cobrament i reintegrament  
 Quart. Quantia  
La dotació econòmica de cada una de les beques serà de vint-i-sis mil huit-cents huitanta euros (26.880 ?) bruts anuals.  
   
Quint. Termini representació de sol·licituds  
El termini de presentació de sol·licituds serà de 15 dies hàbils, comptats a partir de l'endemà de la publicació del present extracte en el Diari Oficial de la Comunitat Valenciana.  
   
Sext. Altres dades  
Sol·licituds  
Les sol·licituds es presentaran exclusivament per via telemàtica, tal com estableix l'article 2 de l'Ordre 17/2011, de 6 de maig, de la Conselleria de Justícia i Administracions Públiques. Per a això, hauran d'accedir a la seu electrònica de la Generalitat www.sede.gva.es, https://sede.gva.es/es/web/sede\_electronica/inicio apartat «Servicis OnLine» http://www.gva.es/es/inicio/servicios\_linea/sel\_buscador i a través de les adreces d'internet:  
http://www.gva.es/es/inicio/procedimientos'id\_proc=16737  
http://www.gva.es/va/inicio/procedimientos'id\_proc=16182 (en valencià)  
  
Criteris de valoració  
Apareixen detallats en la base octava de les bases reguladores.  
  
Resolució i notificació  
La resolució de concessió es dictarà pel president de l'Agència Valenciana del Turisme i es publicarà en el Diari Oficial de la Comunitat Valenciana i contindrà la relació de persones beneficiàries, així com una borsa de reserva per cada beca.  
La publicació d'aquesta resolució produirà els efectes de notificació a les persones interessades, i s'inserirà la informació corresponent en la seu electrònica o portal institucional de la Generalitat en internet www.gva.es, i en la pàgina web www.turisme.gva.es  
  
València, 4 de març de 2016.- El president de l'Agència Valenciana del Turisme: Francesc Colomer Sánchez.